stanford-oval/wikipedia huggingface dataset:
West Yorkshire
Väestö

Vuonna 2020 West Yorkshiren metropolikreivikunnassa oli noin 2 350 000 asukasta ja seuraavat yli 20 000 asukkaan asutuskeskukset:
| Asutuskeskus | Hallinnollinen alue | Väkiluku (2020) | Lähde |
| --- | --- | --- | --- |
| Leeds | Leeds | 516 000 |  |
| Bradford | Bradford | 368 000 |  |
| Huddersfield | Kirklees | 173 000 |  |
| Wakefield | Wakefield | 109 000 |  |
| Halifax | Calderdale | 93 000 |  |
| Batley | Kirklees | 83 000 |  |
| Dewsbury | Kirklees | 67 000 |  |
| Keighley | Bradford | 54 000 |  |
| Castleford | Wakefield | 44 000 |  |
| Brighouse | Calderdale | 34 000 |  |
| Pudsey | Leeds | 34 000 |  |
| Pontefract | Wakefield | 32 000 |  |
| Morley | Leeds | 30 000 |  |
| Shipley | Bradford | 29 000 |  |
| Bingley | Bradford | 23 000 |  |
| Normanton | Wakefield | 22 000 |  |
| Ossett | Wakefield | 22 000 |  |
| Holmfirth | Kirklees | 22 000 |  |
Välttämätön ja riittävä ehto

Välttämättömät ja riittävät ehdot viittaavat logiikassa väittämien välisiin implikatiivisiin suhteisiin. Väite p on väitteen q välttämätön ehto, jos q ei voi olla tosi, ilman että p on tosi. Väite p on väitteen q riittävä ehto, jos p:n totuus takaa sen, että myös q on tosi.
Se, että p on q:n välttämätön ja riittävä ehto ilmaistaan yleensä konjunktiolla ”jos ja vain jos” tai sen lyhenteellä ”joss”, eli q joss p.
Välttämätön ehto

Väittämän välttämättömän ehdon (lat. conditio sine qua non) tulee täyttyä, jotta väittämä olisi tosi. Muodollisesti esitettynä, väittämä p on väittämän q välttämätön ehto jos q implikoi p:n, eli jos ja vain jos väite ”jos q niin p” on tosi. Toisin sanoen lauseessa
q\Rightarrow p
p on välttämätön ehto q:lle.
Esimerkiksi kyky hengittää on välttämätöntä ihmisen elämälle. Vastaavasti lukua 2 suuremmille kokonaisluvuille pätee, että parittomuus on välttämätön ehto sille, että luku on alkuluku, koska 2 on ainoa kokonaisluku, joka on sekä parillinen että alkuluku.
Riittävä ehto

Väittämän riittävä ehto on ehto, joka täyttyessään takaa sen, että väittämä on tosi. Muodollisesti esitettynä väittämä p on väittämän q riittävä ehto jos p implikoi q:n, eli jos ja vain jos väite ”jos p niin q” on tosi. Toisin sanoen lauseessa
p\Rightarrow q
p on riittävä ehto q:lle.
Esimerkiksi hyppääminen on riittävä ehto maasta irtautumiselle, koska hyppäämiseen kuuluu oleellisena maasta irtautuminen. Vastaavasti riittävä ehto luvun parillisuudelle on, että jakamalla se luvulla 2 saadaan tulokseksi kokonaisluku.
Ehtojen väliset suhteet

Ehto voi olla joko välttämätön tai riittävä ilman, että se olisi samalla toista. Esimerkiksi:
Eliön x suhteen ”x on nisäkäs” on välttämätön mutta ei riittävä ehto väittämälle ”x on ihminen”, koska kaikki ihmiset ovat nisäkkäitä, mutta on myös olemassa muita nisäkkäitä. Jos eliöstä siis tiedetään sen olevan ihminen, sen tiedetään heti olevan nisäkäs, mutta ei päinvastoin.
Luvun x suhteen ”x on rationaaliluku” on riittävä mutta ei välttämätön ehto väittämälle ”x on reaaliluku”, koska kaikki rationaaliluvut ovat reaalilukuja, mutta on myös olemassa muita reaalilukuja. Jos luvusta siis tiedetään, että se on rationaaliluku, sen tiedetään heti olevan reaaliluku, mutta ei päinvastoin.
Ehto voi olla sekä välttämätön että riittävä. Esimerkiksi:
Tästä päivästä sanottuna ”tänään on 6. joulukuuta” on välttämätön ja riittävä ehto sille, että ”tänään on Suomen itsenäisyyspäivä”.
Matriisin M käännettävyyden välttämätön ja riittävä ehto on, että M:n determinantti on nollasta eroava.
Argumenttimuotoja, jotka liittyvät ehtoihin

Modus ponens
Modus tollens
Non sequitur
Aiheesta muualla

Brennan, Andrew: Necessary and Sufficient Conditions The Stanford Encyclopedia of Philosophy. The Metaphysics Research Lab. Stanford University. (englanniksi)
Lau, Joe & Chan, Jonathan: Necessary and Sufficient Conditions Critical thinking web tutorial (englanniksi)
Washingtonin piirikunta (Virginia)

Washingtonin piirikunta (engl. Washington County) on Yhdysvaltojen Virginian osavaltiossa sijaitseva piirikunta. Sen väkiluku oli 53 740 vuonna 2019. Piirikunnan väkiluvultaan suurin asutuskeskus on Abingdonin kunta. Piirikunta perustettiin vuonna 1776.
Aiheesta muualla

Kuvia tai muita tiedostoja aiheesta Washingtonin piirikunta (Virginia) Wikimedia Commonsissa
Vireomuurat

| Vireomuurat |
| --- | --- |
 Vireomuura (Dysithamnus mentalis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Puumuurat Thamnophilidae
Suku::  Vireomuurat Dysithamnus  Cabanis, 1847
Katso myös
   Vireomuurat Wikispeciesissä   Vireomuurat Commonsissa 
Infobox OKNimi-testi OK: 
Vireomuurat (Dysithamnus) on puumuurien heimoon kuuluva varpuslintusuku. Vireomuurien sukuun kuuluu BirdLifen mukaan 8 lajia.
Vireomuuriin kuuluvia lajeja

Helmilakkimuura (Dysithamnus puncticeps)
Kolumbianlyijymuura (Dysithamnus leucostictus)
Korvalappumuura (Dysithamnus stictothorax)
Lyijymuura (Dysithamnus plumbeus)
Lännenmuura (Dysithamnus occidentalis)
Punaselkämuura (Dysithamnus xanthopterus)
Viirulakkimuura (Dysithamnus striaticeps)
Vireomuura (Dysithamnus mentalis)
Aiheesta muualla

ITIS: Dysithamnus (englanniksi)
WannaCry

WannaCry-kiristyshaittaohjelman ilmoitus saastutetun tietokoneen kuvaruudulla.
WannaCry (myös WannaCryptOr 2.0 tai Wcrypt) on vuoden 2017 toukokuussa voimakkaasti Windows-käyttöjärjestelmää käyttävissä koneissa levinnyt kiristyshaittaohjelma, joka leviää matona. Se levisi erityisesti Windows XP:tä käyttäviin koneisiin. WannaCry oli saastuttanut 15. toukokuuta 2017 mennessä noin 200 000 tietokonetta, mutta aamupäivään mennessä uhreista vain 150 oli maksanut bitcoineina maksettaviksi vaaditut 300 dollarin lunnaat. Maantieteellisesti WannaCry iski pahasti Aasiaan. Suomessa Viestintävirasto rekisteröi vajaat sata IP-osoitetta, joissa WannaCry käynnistyi. WannaCryn koodista on löydetty yhtäläisyyksiä Pohjois-Koreaan liitettyn Lazarus-ryhmän tekemään Contopee-haittaohjelmaan.
Muutamissa tunneissa hyökkäyksen jälkeen tutkija Marcus Hutchins löysi "tappokytkimen", joka pysäytti leviämisen. Monet tietokoneet olivat jo siihen mennessä saastuneet ja tiedot olivat joutuneet haittaohjelman salaamaksi. WannaCry levisi hyödyntämällä "EternalBlue"-nimellä tunnettua tietoturva-aukkoa. Aukko esiintyi vain vanhemmissa Windows-käyttöjärjestelmää käyttävissä koneissa, joissa ei ollut asennettu aukon korjaavaa päivitystä, mutta tämä oli silti suuri määrä tietokoneita nopeaan leviämiseen. Uudemmissa WannaCry-versioissa ei ole samaa tappokytkintä.
Aiheesta muualla

Kuvia tai muita tiedostoja aiheesta WannaCry Wikimedia Commonsissa
Väärät dekretaalit

Väärät dekretaalit (myös pseudo-isidoriset dekretaalit) on sarja 800-luvulla väärennettyjä dekretaaleja eli ennakkopäätöksiksi katsottuja paavillisia asiakirjoja, pääosin paavin kirjeitä ja ediktejä, joita pidettiin keskiajalla vuosisatojen ajan aitoina. Niihin vedottiin puolustettaessa paavin valtaa kirkon sisällä, kirkon itsenäistä asemaa suhteessa valtioon ja paavin nimittämien piispojen itsenäisyyttä suhteessa arkkipiispoihin. Kyseessä on Konstantinuksen lahjakirjan ohella eräs keskiajan kuuluisimmista väärennöksistä.
Sisältö

Suurin osa vääristä dekretaaleista käsittelee kirkon sisäisiä valtasuhteita, mutta osa sivuaa myös maallisen vallan kysymystä. Ne esittävät Rooman piispan (eli paavin) ja hänen nimittämänsä piispat selvästi muita kirkollisia ja maallisia virkamiehiä korkeammassa hierarkkisessa asemassa. Tärkeimmät vääristä asiakirjoista ovat väitetysti vuonna 325 pidettyä Nikaian kirkolliskokousta edeltävältä ajalta. Koska niiden katsottiin edeltävän ensimmäistä kirkolliskokousta, niitä voitiin pitää tärkeinä ennakkopäätöksinä erilaisissa kirkon toimintaa koskeneissa asioissa. Kaikki vääristä dekretaaleista eivät ole väärennöksiä, vaan seassa on myös aitoja asiakirjoja. Kokoelma voidaan jakaa kolmeen osaan: 1) Paavien kirjeitä ajalta ennen vuotta 325, Klemens I:stä (k. 99) Miltiadeehen (k. 314), kaikki väärennettyjä; 2) Konsiilien päätöksiä, pääosin aitoja, mutta joukossa myös Konstantinuksen lahjakirja, joka on erillinen väärennös; 3) Myöhempiä paavien kirjeitä Sylvester I:stä (k. 335) Gregorius II:een (k. 731), joista yli 40 on väärennöksiä. Kaikkiaan kokoelma käsittää noin 100 paavin kirjettä ja ediktiä.
Väärät dekretaalit on julkaistu nimellä Isidorus Mercator (”kauppias Isidorus”). Koska historiankirjoitus ei tunne tällaista henkilöä, oletetusta kirjoittajaryhmästä on käytetty nimitystä Pseudo-Isidorus tai Vale-Isidorus. Nimen oli luultavasti tarkoitus viitata oppineena tunnettuun piispa Isidorus Sevillalaiseen.
Väärennöksen tausta ja myöhempi historia

Väärät dekretaalit laadittiin 800-luvun puolivälin Karolingivaltakunnassa nykyisen Ranskan alueella joko Reimsin kirkkoprovinssissa tai Le Mansissa. Väärennöksen tilaajat olivat ilmeisesti ranskalaisia piispoja, jotka olivat huolissaan eräiden arkkipiispojen (kuten Reimsin arkkipiispana toimineen Hinkmarin) pyrkimyksestä päästä suvereeniin asemaan ja alistaa tavalliset piispat alaisuuteensa. Piispat hakivat tämän vuoksi tukea paavista ja pyrkivät väärennöksillä todistamaan, että paavi oli ollut kirkon perustamisesta alkaen yksinään koko kirkon tunnustama johtaja. Samoin asiakirjojen tarkoituksena oli osoittaa kirkon olleen jo varhaisista ajoista alkaen valtiosta riippumaton. Eräissä väärennetyistä synodipäätöksistä muun muassa sanotaan, että kenelläkään ei ollut oikeutta syyttää piispaa maallisen tuomioistuimen edessä. Väärennöksissä erilaisia kirkolle ja piispoille vaadittuja etuoikeuksia väitettiin vuosisatoja aiemmin eläneiden paavien ja hallitsijoiden myöntämiksi.
Väärät dekretaalit mainittiin tiettävästi ensimmäisen kerran vuonna 853 Soissonsissa pidetyssä konsiilissa. Vaikka paavin ylivallan korostaminen oli väärien dekretaalien tekijöille vain välineellinen tarkoitus, paavit itse tajusivat vähitellen väärennösten hyödyllisyyden ja alkoivat vedota niihin aitoina. Dekretaalien julkaisemisen aikaan 800-luvulla monet pitivät niitä epäluotettavina, mutta pari vuosisataa myöhemmin paavinistuin alkoi yleisesti vedota niihin. Niin sanotussa investituurariidassa niitä käytettiin argumenttina sen puolesta, että paavi oli maallisista vallanpitäjistä riippumaton. Eräät keskiajan oppineet, kuten John Wycliffe, Nicolaus Cusanus ja Johannes de Turrecremata epäilivät dekretaalien aitoutta. Protestanttinen teologi Matthias Flacius paljasti väärennöksen vuonna 1559 teoksessaan Magdeburgin senturiat ja kalvinisti David Blondel esitti lisää todisteita huijauksesta vuonna 1628. Katolinen kirkko puolusti dekretaalien aitoutta pitkään tämän jälkeenkin. Vuonna 1789 paavi Pius VI myönsi dekretaalit ja samalla myös Konstantinuksen lahjakirjan väärennöksiksi, mutta vielä eräät 1800-luvun paavitkin puolustivat niiden aitoutta.
Villa Elfvik

Villa Elfvik elokuussa vuonna 2015
Villa Elfvikin luontotalo on Espoon kaupungin ympäristövalistuskeskus. Luontotalo tarjoaa luonto- ja ympäristötietoutta eri muodoissaan. Elfvikissä on luontopolkuja, joista osalla voi kulkea pitkospuita pitkin, ja lintutorni. Elfvik on Laajalahden luonnonsuojelualueen pohjoisreunassa.
Villa Elfvikin rakennutti asuintalokseen vapaaherratar Elvira Standertskjöld vuonna 1904, ja sen suunnitteli arkkitehti Mauritz Gripenberg. Rakennus edustaa englantilaisvaikutteista jugendia ja on rakennushistoriallisesti arvokas. Standertskjöldien kuoltua rakennus päätyi monien välivaiheiden kautta Espoon kaupungin omistukseen vuonna 1985, minkä jälkeen se kunnostettiin. Vuonna 1992 se avattiin yleisölle.
Luontotalo Villa Elfvik Espoossa. Etualalla Espoossa vaikuttaneen kuvanveistäjä Jussi Koivusalon graniittiveistos Iso musta (1992).
Nimi Elfvik lienee yhdistelmä Elvirasta ja keijua tarkoittavasta ruotsin kielen sanasta ”älva” sekä paikannimestä Bredvik. Nimi lausutaan Elviik.
Villa Elfvik sijaitsee Laajalahden rannalla, Leppävaaran ja Tapiolan kaupunkikeskusten välillä. Alkujaan sen lähettyvillä oli myös venelaituri, jonne kulki höyrylaiva, mutta koska sen edustalla oleva osa Laajalahtea on vähitellen kasvanut täyteen ruovikkoa, sinne ei nykyisin enää pääse vesitse. Rannassa on kivilaituri.
Villa Elfvikin alueella on myös Pajamäen aurinkokuntamalliin kuuluva planeetta Uranuksen malli. Planeetta sijaitsee vanhassa huvimajassa. Huvimajan graniittisen perustuksen kivet on louhittu Villa Elfvikin lähistöllä olleesta graniittilouhoksesta. Louhoksen jäänteet ovat vieläkin jäljellä.
Standertskjöldin perhe

Villa Elfvikin rakennuttaja Elvira Sofia Wilhelmina o.s. Hallgren syntyi Gävlessä Ruotsissa vuonna 1868. Hän avioitui vuonna 1892 vapaaherra Emil Albert Mauritz Standertskjöldin kanssa. Emil Standertskjöld oli syntynyt Tulassa Venäjällä vuonna 1864 Carl August Standertskjöldin poikana. Pariskunnalla oli kaksi tytärtä: Helsingissä syntyneet Fanny Lise Thérese (s. 1893) ja Thelma Elvira Emelie (s. 1897).
Emil Standertskjöld osti Bredvikin kartanon ja aikoi rakennuttaa huvilan Laajalahden rannalle. Suunnitelma jäi toteutumatta, koska hän kuoli varsin nuorena vuonna 1900. Muutaman vuoden kuluttua hänen leskensä Elvira Standertskjöld rakennutti huvilan, josta tuli hänen ja hänen lastensa koti. Elvira Standertsjöld kuoli Elfvikissä vuonna 1955.
Kuvanveistäjäksi kouluttautunut Thelma ja näyttelijä ja kuvataiteilija Lise elivät Elfvikissä elämänsä loppuun saakka. Kumpikaan heistä ei avioitunut eikä saanut lapsia. Thelma kuoli vuonna 1957 ja Lise vuonna 1974. Sisarusten yhteinen testamentti määräsi, että Villa Elfvikiin oli tehtävä huoneistoja ruotsinkielisten näyttelijöiden ja taiteilijoiden asunnoiksi. Jos se ei mitenkään olisi mahdollista, asuntoja olisi hankittava heidän testamenttivaroillaan muilla keinoin testamentin tarkoituksen mukaisesti. Kävi ilmi, että Villa Elfvik ei soveltunut tarkoitukseen muun muassa paloturvallisuussyistä, joten huvila myytiin, ja se päätyi lopulta Espoon kaupungin omistukseen.
Kuvia

Villa Elfvikin kahvila.
Villa Elfvikin sisätila.
Villa Elfvik talvella.
Aiheesta muualla

Kuvia tai muita tiedostoja aiheesta Villa Elfvik Wikimedia Commonsissa
Villa Elfvikin luontotalo Espoon kaupunki.
Void Star

| ”Void Star” Circle |
| --- | --- | --- |

Singlen tiedot
 Äänitetty : 2006
 Julkaistu: 2006
 Formaatti: 7"
 Tyylilaji: folk rock, kokeellinen musiikki
 Levy-yhtiö: Dot Dot Dot Music
Circlen muut singlet
| ”Earthworm” 2006 | ”Void Star” 2006 | ”Vaahto” 2007 |
Void Star on vuonna 2006 ilmestynyt Circlen single, joka sisältää kaksi albumeilla julkaisematonta kappaletta. Levy julkaistiin ilman kuvakantta.
Kappaleet

Void Star
Formal Strike
Väärät juuret

| Väärät juuret |
| --- | --- |
 Elokuvan juliste.
Ohjaaja:  Saara Saarela
Käsikirjoittaja:  Selja Ahava   Saara Saarela
Tuottaja:  Liisa Penttilä
Kuvaaja:  Rauno Ronkainen
Leikkaaja:  Harri Ylönen
Pukusuunnittelija:  Tiina Kaukanen
Lavastaja:  Anu Maja
Valmistustiedot
Valmistusmaa:  Suomi
Tuotantoyhtiö:  Edith film oy
Levittäjä:  Walt Disney Studios Motion Pictures
Ensi-ilta:  9. lokakuuta 2009
Kesto:  1:38
Alkuperäiskieli:  suomi
Budjetti:  1 250 000 €   SES-tuki 600 000 €
Aiheesta muualla
IMDb 
Elonet
AllMovie
Infobox OKNimi-testi OK: 
Väärät juuret on Saara Saarelan ohjaama draamaelokuva vuodelta 2009. Se on kuvattu Oulussa.
Elokuvassa osto- ja myyntiliikkeen pitäjä Mikko Kuura (Pertti Sveholm) sairastaa vakavaa perinnöllistä tautia ja on huolissaan liikkeensä jatkajasta. Hänen opettajana työskentelevällä vaimollaan Mirjamilla (Milka Ahlroth) puolestaan on rahahuolia veljelleen Jannelle (Jarkko Pajunen) taatun lainan vuoksi.
Perheen 16-vuotias Pihla-tytär (Emma Louhivuori) haluaa muuttaa pois kotoa. Mirjami kutsuu paikalle myös Mikon aikuisen pojan, Sakarin (Niko Saarela), joka on ollut kauan poissa. Perheeseen kuuluu myös 8-vuotias, Kiinasta adoptoitu Lumi-tytär (Silva Robbins).
Rooleissa

| 0 | 1 | 2 |
| --- | --- | --- |
|  Pertti Sveholm  | … |  Mikko Kuura   |
|  Milka Ahlroth  | … |  Mirjami Kuura   |
|  Niko Saarela  | … |  Sakari   |
|  Emma Louhivuori  | … |  Pihla   |
|  Silva Robbins  | … |  Lumi   |
|  Johannes Holopainen  | … |  Kosmo   |
|  Vieno Saaristo  | … |  mummi   |
|  Antti Litja  | … |  isoisä   |
|  Jarkko Pajunen  | … |  Janne Savio   |
|  Meri Nenonen  | … |  Marlene   |
Vastaanotto

Väärät juuret sai melko nihkeitä arvosteluja. Monien näyttelijöiden roolisuorituksia ja ajoittaista lämmintä huumoria kehuttiin, mutta elokuvaa moitittiin arkisesta tylsyydestä, osoittelevuudesta sekä liian monien teemojen huonorytmisestä ja raskassoutuisesta kuljetuksesta.
Yang Young-ja

| Yang Young-ja> 양영자.Henkilötiedot |
| --- | --- |
Syntynyt: 6. heinäkuuta 1964 (ikä 60) Iksan, Etelä-Korea
Kansalaisuus:   Etelä-Korea
Uran tiedot
Pituus:  166 cm
Paino:  59 kg
Laji:  Pöytätennis
| Mitalit> Maa:   Etelä-Korea.Naisten pöytätennis. Olympialaiset  | Mitalit> Maa:   Etelä-Korea.Naisten pöytätennis. Olympialaiset  | Mitalit> Maa:   Etelä-Korea.Naisten pöytätennis. Olympialaiset  | Maa:   Etelä-Korea> Naisten pöytätennis. |
| --- | --- | --- | --- |
|  Kultaa | Soul 1988 | Nelinpeli |  |
| MM-kilpailut  | MM-kilpailut  | MM-kilpailut  |  |
|  Kultaa | Delhi 1987 | Nelinpeli |  |
|  Hopeaa | Tokio 1983 | Kaksinpeli |  |
|  Hopeaa | Delhi 1987 | Kaksinpeli |  |
|  Hopeaa | Delhi 1987 | Joukkue |  |
|  Pronssia | Göteborg 1985 | Joukkue |  |
|  Pronssia | Delhi 1987 | Sekanelinpeli |  |
| Aasian kisat  | Aasian kisat  | Aasian kisat  |  |
|  Kultaa | Soul 1986 | Joukkue |  |
|  Hopeaa | Delhi 1982 | Joukkue |  |
|  Pronssia | Delhi 1982 | Kaksinpeli |  |
|  Pronssia | Soul 1986 | Kaksinpeli |  |
|  Pronssia | Soul 1986 | Nelinpeli |  |
|  Pronssia | Soul 1986 | Sekanelinpeli |  |
Yang Young-ja (kor. 양영자, s. 6. heinäkuuta 1964 Iksan) on eteläkorealainen entinen pöytätennispelaaja, olympiavoittaja ja maailmanmestari.
Yang osallistui urallaan olympialaisiin Soulissa vuonna 1988. Kaksinpelissä hän voitti alkulohkonsa jokaisen ottelun 3–0. Pudotuspelien ensimmäisellä kierroksella tšekkoslovakialainen Marie Hrachová voitti Yangin 3–1. Nelinpeliin Yang osallistui Hyun Jung-hwan parina. He voittivat alkulohkonsa kaikki seitsemän ottelua häviten yhteensä vain yhden erän. Puolivälierissä he voittivat alankomaalaisen parin 2–0. Välierissä Hyun ja Yang kohtasivat japanilaiset Kiyomi Ishidan ja Mika Hoshinon, jotka eteläkorealaiset voittivat 2–0. Loppuottelussa eteläkorealaispari kohtasi kiinalaisparin Chen Jing–Jiao Zhimin, jotka he voittivat erin 2–1.
Maailmanmestaruuskilpailuista Yang saavutti yhteensä kuusi mitalia. Ainoan maailmanmestaruutensa hän voitti vuonna 1987, kun hän voitti naisten nelinpelin. Samana vuonna hän saavutti hopeaa kaksinpelistä ja joukkuekilpailusta sekä pronssia sekanelinpelissä. Hänellä on myös MM-hopeaa kaksinpelistä vuodelta 1983 ja MM-pronssia joukkuekilpailusta vuodelta 1985.
William Caxton

| William Caxton |
| --- | --- |
 Taiteilijan näkemys William Caxtonista vuodelta 1816.
Henkilötiedot
Syntynyt: n. 1422 Hadlow?
Kuollut: n. 1491 (n. 70)
Kansalaisuus:   Englanti
Ammatti:  kauppias, diplomaatti, kirjailija, kirjanpainaja
Kirjailija
Tuotannon kieli: englanti
Aikakausi:  Myöhäinen Plantagenet-kausi
Aiheesta muualla
Löydä lisää kirjailijoitaKirjallisuuden teemasivulta
Sivu William Caxtonin painamasta Aisopoksen eläintarinoiden englanninkielisestä laitoksesta.
William Caxton (1422–1491) oli englantilainen kirjanpainaja, kustantaja, kirjakauppias ja kääntäjä. Caxton perehtyi kirjapainotaitoon Kölnissä, ja perusti flaamilaisen Colard Mansionin kanssa kirjapainon Bruggeen, jossa painoi ensimmäisen englanninkielisen kirjan The Recuyell of the Historyes of Troye vuonna 1474. Caxton asettui Lontoon Westminsteriin ja perusti sinne vuonna 1476 Englannin ensimmäisen kirjapainon. Ensimmäinen Caxtonin Westminsterissä painama kirja oli Geoffrey Chaucerin Canterburyn tarinoita.
Caxtonin kirjapainon tuotanto oli monipuolista ja sisälsi muun muassa ritariromansseja, historiallista ja filosofista kirjallisuutta sekä ensyklopedian, vuonna 1481 painetun The Myrrour of the Worlde. Caxton julkaisi myös Sir Thomas Maloryn teoksen Le Morte d’Arthur.
Caxton painoi myös englanninkielisen käännöksen Jacobus de Voraginen Legenda aureasta. Tämä säilyi vuoteen 1941 ainoana englanninkielisenä käännöksenä legendasta.
Antiikvafontti Caxton on nimetty hänen mukaansa.
Aiheesta muualla

Kuvia tai muita tiedostoja aiheesta William Caxton Wikimedia Commonsissa
Yangben

| Yangben> Tiedot |
| --- | --- |
Alue:   Kamerun
Puhujia:  2 300 (1994)
Kirjaimisto:  latinalainen
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  atlantinkongolaiset kielet voltankongolaiset kielet benuenkongolaiset kielet bantukielet
ISO 639-3:  yav
 Ohje 
Yangben on Kamerunin keskiosassa puhuttu bantukieli. Sitä puhui SIL Internationalin mukaan äidinkielenään 2 300 ihmistä vuonna 1994. Yangben on läheistä sukua elipin ja mmaalan kielille. Monet elipin, mmaalan ja hijukin puhujat käyttävät yangbenia toisena kielenä.
Vääräslampi

| Vääräslampi |
| --- | --- |
Valtiot:  Suomi
Maakunnat:  Keski-Suomi
Kunnat:  Uurainen
Koordinaatit:  62°26′13″N, 25°22′05″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lanneveden va (14.65)
Laskuoja:  oja Karhupuroon 
Järvinumero:  14.656.1.001
Mittaustietoja
Pinnankorkeus:  174,6 m  
Pituus:  300 m  
Leveys:  170 m  
Rantaviiva:  0,784 km  
Pinta-ala:  2,843 ha  
Tilavuus:  0,0001077 km³ 
Keskisyvyys:  3,79 m  
Suurin syvyys:  7,5 m  
Saaria:  ei saaria 
 fiVääräslampi 
Vääräslampi  on Keski-Suomessa Uuraisissa  Höytiän lähellä sijaitseva lampi.
Maantietoa

Lampi on 300 metriä pitkä, 170 metriä leveä, ja sen pinta-ala on 2,8 hehtaaria. Lammella ei ole kartan mukaan saaria. Lammen tilavuudeksi on saatu 107 700 kuutiometriä. Sen keskisyvyys on 3,8 metriä ja suurin syvyys on 7,5 metriä. Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Lanneveden valuma-alueella (14.65), jonka Muikkujoen valuma-alueeseen (14.656) se kuuluu. Lammen vedenpinnan korkeus on 174,6 metriä mpy.
Wanna Be Your Joe

| Wanna Be Your Joe Billy Ray Cyrus |
| --- | --- | --- |

Studioalbumin tiedot
 Äänitetty : 2006
 Julkaistu: 2006
 Tyylilaji: country
 Kesto: 58.17
 Levy-yhtiö: New Door, UMe
Listasijoitukset
  Billboard 200: 113.
Billy Ray Cyrusin muut julkaisut
| The Definitive Collection 2004 | Wanna Be Your Joe 2006 | Home at Last 2007 |
Wanna Be Your Joe on kantrimuusikko Billy Ray Cyrusin yhdeksäs studioalbumi, jonka tuotti New Door/Universal. Se julkaistiin vuonna 2006, ja se oli Cyrusin ensimmäinen kantrialbumi sitten vuoden 2000 Southern Rainin. Albumista julkaistiin vain yksi single, "Wanna Be Your Joe".
Kappaleet

Wanna Be Your Joe – 3.12
I Want My Mullet Back – 3.18
The Man – 3.25 (Tribute to Dale Earnhardt)
I Wouldn't Be Me – 4.10
What About Us – 3.00
Country Music Has the Blues – 2.55
The Freebird Fell – 4.59
I Wonder – 3.45
Lonely Wins – 3.28
How've Ya Been – 3.19
Ole What's Her Name – 4.25
Hey Daddy – 3.47
Stand – 4.28
Arvostelut

About.com:
Allmusic:
Viaporin pommitus

Viaporin pommitus oli 9.–11. elokuuta 1855 käyty Krimin sodan taistelu, jossa englantilais-ranskalainen laivasto pommitti Helsingin edustalla sijaitsevaa Viaporin merilinnoitusta (nyk. Suomenlinna) 46 tuntia. Kyseessä oli Oolannin sodan viimeinen suuri operaatio. Linnoitusta ei onnistuttu tuhoamaan tai valloittamaan.